Keerutasime umbes kella üheni tantsu. Prillid jätsin targu ette panemata, sest sellises öös on ikka asju, mida üksikasjalikumalt näha on piinlik. Ups! Mõni ontlik pereema, kes va hundijalavett on rohkem tarbinud kui tohiks ja nüüd abituna murul ukerdab või mõned selgelt alaealised, kes aasta valgemal ööl end kõikvõimalikulkombel liiga täiskasvanuna üleval peavad. Uljus igas sammus ning hingetõmbes. Eks suureks saamist tuleb  harjutada ja seda ei anna vahel edasi lükata. Täpsemalt detailidesse ei soovigi laskuda. Nojah, küllap polegi jaaniöö viisaka kniksu ja kraapsu tegemiseks sobiv paik. Niisiis: kui ei meeldi ja häirib, ära vaata.